Tiltale for besiddelse af skydevåben under særligt skærpende omstændigheder efter straffelovens § 192 a, stk. 1 nr. 1
Ret: Retten på Bornholm (1. instans)
Faggruppe: Straffesag — Almindelig domsmandssag
Sagsemner: Strafferetlige sanktioner og andre foranstaltninger;
Våben, eksplosiver og fyrværkeri;

/

RETTEN PÅ BORNHOLM

Udskrift af dombogen

D O M

afsagt den 28. februar 2023

Rettens nr. 1-79/2023
Politiets nr. 2200-71289-00002-22

Anklagemyndigheden
mod
Tiltalte
cpr-nummer Født 1955

Der har medvirket domsmænd ved behandlingen af denne sag.

Anklageskrift er modtaget den 1. februar 2023.

Tiltalte er tiltalt for

besiddelse af skydevåben under særligt skærpende omstændigheder efter
straffelovens § 192 a, stk. 1 nr. 1,
ved den 5. oktober 2022 omkring kl. 16.00 og frem til den 10. oktober 2022, på
Galløkken, Adresse 1 i Rønne og Adresse 2 i Rønne og strækningen
herimellem, under særligt skærpende omstændigheder, at have sat sig i
besiddelse af og transporteret en pistol af mærket Glock 19, kaliber 9 x 19 mm
med to tilhørende magasiner, idet tiltalte ved Galløkken fandt en pistolkasse
indeholdende pistolen, hvorefter han transporterede pistolkassen med til sin
bopæl på Adresse 2, i Rønne, hvor han i sit hus undersøgte pistolen nærmere
og konstaterede dens ægthed, hvorefter han lagde pistolen tilbage i
pistolkassen og cyklede tilbage til Galløkken hvor han lagde pistolen samt
magasinerne samme sted som han havde fundet det, med henblik på
overdragelse til andre, hvor den lå i fem dage indtil hans samlever, Person,
hentede den og afleverede den til politiet uden tiltaltes vidende.

Påstande

Anklagemyndigheden har nedlagt påstand om frihedsstraf.

Tiltalte har nægtet sig skyldig i overtrædelse af straffelovens § 192 a. Tiltalte
har erkendt de faktisk omstændigheder, dog således at han alene var i besid-
delse af pistolen i samlet 15 minutter. Tiltalte har erkendt sig skyldig i over-
trædelse af våbenloven.

Sagens oplysninger
Std 75284



/

side 2

Der er afgivet forklaring af tiltalte. Tiltaltes forklaring i retsbogen fra grund-
lovsforhør den 11. oktober 2022 vedrørende tiltalte er blevet dokumenteret og
vedstået. Det fremgår af forklaringen i grundlovsforhøret:

"Sigtede forklarede, at han og hans samlever Person, var ude at gå tur
med hunden ved Virksomhed den 6. oktober 2022, da de hørte en knallert
lar-me mere end almindeligt, og derfor rettede deres opmærksomhed
mod knallerten. Ved indkørslen til rastepladsen ved Strandvejen, så de
knal-lerten holde og den unge knallertfører tog noget frem fra under
trøjen ved maven og derefter skjulte det igen. Den unge mand forsvandt
ind i skoven, og de kunne se, da han standsede, at han viftede noget op
fra skovbunden og derefter forsvandt ud til knallerten og kørte bort.
Sigte-de og hans samlever blev nysgerrige og gik til det sted, hvor de
havde set knallertføreren vifte noget op fra skovbunden. Der lå kun
grannåle på stedet. Da sigtede rodede i disse, så han noget sort plastic
stikke op, hvori der var en pistol eller pistollignende genstand. Han viste
denne til sin samlever og besluttede sig for at tage den med hjem. Han
transpor-terede den med hjem holdende den under sin jakke for ikke at
vise den offentligt. Hjemme åbnede han den, idet han nu havde taget
engangs-handsker på og kunne se, at der stod 9mm x 19 på den. Han
søgte der-for på nettet med ordet "politi", idet han fik tanken, at der
kunne være tale om et tjenestevåben. Han fik tanken bekræftet af sit
opslag på net-tet, hvilket han fortalte til sin samlever. Samleveren stod og
så på, mens han undersøgte pistolen. To af magasinerne var tomme. Han
un-dersøgte ikke pistolen nærmere for patroner. Hans samlever var af den
opfattelse, at de skulle kontakte politiet og overlevere pistolen, men han
var selv herimod, da han fik den tanke, at der så ville gå nogle ti-mer
med afhøringer, hvilket han ikke ville bruge tid på, idet han var igang
med at istandsætte sit bryggers. Han cyklede derfor tilbage til stedet,
hvor han havde fundet pistolen og efterlod pistolen samme sted og på
samme måde, som den var fundet. Han lagde den ikke i en pose. Han så
ikke efter et serienummer på pistolen, da han undersøgte den. Han har
ikke nogen erfaring med våben. I de følgende dage nævnte samleveren
flere gange for ham, at de burde anmelde fundet, men han afviste dette,
fordi han ikke ønskede kontakt til politiet og ikke ville blandes ind i
noget omkring våbnet. Han havde velsagtens pistolen hjemme i højst 5
minutter, før han cyklede tilbage til findestedet med den. Han blev bange
og gik i panik, da han fandt ud af, at det var en rigtig pistol og ville
derfor af med den. Han havde ikke lyst til at blive involveret i noget med
politiet. Han anvendte engangshandsker ved un-dersøgelsen af pistolen i
hjemmet, fordi han havde en fornemmelse af, at det kunne være en rigtig
pistol, og at han da ikke ville have, at hans fingeraftryk skulle findes på
pistolen."

Tiltalte har under hovedforhandlingen præciserede, at da han fandt pistolen i
skoven, troede han, at det var en "soft gun". Han havde dog en mistanke om,



/

side 3

at det kunne være en ægte pistol, da der stod "9 mm" på den. Tiltalte forkla-
rede yderligere, at det var hans vurdering, at når der ikke var magasin i, kun-ne
pistolen ikke afskydes, og at den derfor ikke var farlig. Han ved ikke no-get
om våben, og han tænkte ikke over at kigge i kammeret for at se, om der var en
patron i dette. Han tog heller ikke ladegreb på pistolen. Han hverken ringede til
politiet eller tog op på politistationen, da han var ved at renovere sit bryggers
og ikke ville forsinkes i dette. Han forventede, at politiet ville af-høre ham, og
eventuelt også sigte ham, og det passede ham dårligt, da han skulle lave
bryggerset hen over weekenden. Han brugte engangshandsker, da han
håndterede pistolen, da han tænkte, at uanset om der var tale om en "soft gun"
eller en ægte pistol, ville politiet formentlig gerne have den, og han ville derfor
ikke sætte spor på den. Da han undersøgte pistolen, havde han en mis-tanke
om, at den var ægte, da han havde set på TV, at man søgte efter en pi-stol eller
lignende. Han villet have kørt op med pistolen til politiet, men tænkte, at det
ville være nemmere at lægge den tilbage, så han ikke blev for-sinket i forhold
til at lave bryggerset. Han vidste ikke, hvad der ville ske, hvis han lagde den
tilbage. Han troede ikke, at den unge mand, der lagde pistolen i skove, havde
tilladelse til at havde den. Han troede ikke, at der var krimina-litet
involverende våben på Bornholm, men at der nok bare var tale om en dreng,
der gerne ville have en pistol, men som ikke turde have den derhjem-me. Han
tænkte ikke over, at pistolen kunne bruges til kriminalitet. Der gik ikke mere
end 5 minutter fra han kom hjem med pistolen, til han kørte ud og lagde den
tilbage i skoven. Han ville ikke have den liggende i sit hus. Han fandt den i
området ved rastepladsen over for "Virksomhed". Han tog pistolen med hjem,
da han ikke ville undersøge den på stedet. Han lagde den tilbage, da det var
nemmest og hurtigst. Det var hans samlever, der hen-tede pistolen og
afleverede den til politiet. Det var 5 dage efter, at han havde fundet den. Han
syntes, at det var fint, at hun gjorde det. Hun havde set, hvor han fandt
pistolen, da det ikke var så langt inde i skoven. I løbet af de 5 dage nævnte
hans samlever pistolen et par gange, men de snakkede ikke så meget sammen i
løbet af de dage, da hun havde weekendvagt. Han var ikke ude at se til pistolen
i løbet af de 5 dage. Han blev færdig med bryggerset søndag aften. Han havde
nok pistolen i samlet ca. 15 minutter. På vejen hjem fra skoven, hvor han var
gående, 5 minutter hjemme og så på vej hen til sko-ve, hvor han cyklede. Det
hele var ude af hans tanker derefter, og han tænkte ikke mere over pistolen.
Efter at han fik pistolen hjem og fik den undersøgt, blev han klar over, at det
var en ægte pistol. Han ringede ikke til politiet ude fra skoven, da han fandt
pistolen, da hverken han eller hans samlever havde en telefon med.

Af kriminalteknisk erklæring, våbenteknisk undersøgelse fra NSK - National
Enhed for Særlig Kriminalitet af 28. november 2022 fremgår blandt andet, at
der er tale om en halvautomatisk pistol fra Østrig, kalibre 9x19 mm, af fabri-
kant Glock, model 19, og at serienummeret er fjernet.

Af rapport "Google-søgning" af 10. oktober 2022 fremgår blandt andet, at
tiltalte på sin Ipad havde søgt på Google efter "politiets nye pistoler" og



/

side 4

"hvorfor en pistol bruger politiet i Danmark". Af rapporten fremgår, at det ikke
kunne fastlægges, hvornår disse søgninger havde fundet sted, da histo-rikken
var slettet.

Tiltalte er ikke tidligere straffet.

Kriminalforsorgen har i erklæringen af 13. februar 2023 oplyst bl.a., at:

"Kriminalforsorgens konklusion:
Det er Kriminalforsorgens vurdering, at Tiltalte er egnet til at modtage en
hel eller delvis betinget dom med vilkår om samfunds-tjeneste, hvortil
det skal anbefales, at der fastsættes vilkår om tilsyn af Kriminalforsorgen
i prøvetiden.

Finder retten, at sagen kan afgøres med en betinget dom uden vilkår om
samfundstjeneste, skal det anbefales, at der alene fastsættes prøve-tid.

Kriminalforsorgens begrundelse:
Kriminalforsorgen har ved vurderingen lagt vægt på, at Tiltalte har meget
velordnede personlige og sociale forhold.
Endelig har Kriminalforsorgen tillagt det vægt, at Tiltalte er motiveret for
at samarbejde med Kriminalforsorgen og indstillet på at gennemføre
samfundstjeneste såvel som tilsyn."

Tiltalte har under denne sag været frihedsberøvet fra den 10. oktober 2022 til
den 17. oktober 2022.

Rettens begrundelse og afgørelse

Tiltalte har i det væsentlige erkendt de faktisk forhold. Erkendelsen støttes af
de oplysninger, der i øvrigt foreligger, herunder tiltaltes egen detaljerede og
troværdige forklaring om sagsforløbet.

Retten lægger derfor til grund, at tiltalte fandt en pistol i skoven, som han tog
med hjem, og at tiltalte på sin bopæl undersøgte pistolen og konstatere-de, at
denne var ægte. Retten lægger videre til grund, at tiltalte derefter på cykel
transporterede pistolen ud i skoven igen, hvor han efterlod den samme sted,
som han havde fundet den. Endelig lægger retten til grund, at pistolen blev
liggende der, indtil tiltaltes samlever senere bragte den til politiet.

To voterende finder, at tiltalte ved at transportere pistolen hjem til sig selv, og
på trods af at have konstateret dens ægthed, ikke overleverede den til po-litiet,
men derimod transporterede pistolen tilbage til skoven, hvor han efter-lod den
samme sted, som han havde fundet den, uanset at han måtte have indset, at
personen, som han havde set placere pistolen, ville kommer tilbage efter den,
ligesom den kunne være tilgængelig for andre brugere af skoven



/

side 5

har befattet sig med pistolen under omstændigheder, der må henføres under
straffelovens § 192 a, stk. 1, nr. 1.

En voterende finder, at forholdet bør henføres under våbenloven, idet denne
voterende navnlig har lagt vægt på, at tiltalte ved fundet af pistolen ikke vid-
ste, at det var ægte, samt at tiltalte kun var i besiddelse af pistolen i kort tid.

Der afsiges dom i overensstemmelse med flertallet, hvorefter tiltalte findes
skyldig i den rejste tiltalte for overtrædelse af straffelovens § 192 a, stk. 1, nr.
1.

Straffen fastsættes til fængsel i 2 år, jf. straffelovens § 192 a, stk. 1, nr. 1.

6 måneder af straffen skal afsones nu. Resten af straffen skal ikke afsones, hvis
tiltalte overholder de betingelser, som er angivet nedenfor, jf. straffelo-vens §
58, stk. 1, og straffelovens § 62 og § 63, jf. § 56, stk. 1. Tiltalte skal herunder
udføre samfundstjeneste i 250 timer.

Retten har ved straffastsættelsen lagt vægt på, at straffelovens § 192 a fast-
sætter en minimumsstraf på fængsel i 2 år. Retten har ved udmåling af straf-fen
lagt vægt på tiltaltes alder og på forholdets særlige karakter.

Retten har ved fastsættelsen af straffen som en kombinationsstraf lagt vægt på,
at tiltalte har gode personlige forhold, at tiltalte frem til denne dom er u-
straffet, og at tiltalte er villig til at udføre samfundstjeneste.

Thi kendes for ret:

Tiltalte skal straffes med fængsel i 2 år.

6 måneder af straffen skal afsones nu. Resten af straffen skal ikke afsones, hvis
tiltalte overholder følgende betingelser:

1. Tiltalte må ikke begå noget strafbart i en prøvetid på 2 år fra endelig dom.

2. Tiltalte skal inden for en længstetid på 1 år og 6 måneder fra endelig dom
udføre ulønnet samfundstjeneste i 250 timer.

3. Tiltalte skal være under tilsyn af Kriminalforsorgen i prøvetiden.

Tiltalte skal betale sagens omkostninger.

Dommer



/





/